Delphine Boël devine oficial o prințesă a Belgiei. A dovedit în instanță că Albert al II-lea este tatăl ei.
Testul de paternitate a dovedit că Delphine Boël este al patrulea copil al regelui Albert al II lea. Cei doi copii ai artistei vor prelua și ei numele regal: Saxe-Cobourg. După 15 ani de acuze, controverse și procese, Delphine Boel este prințesă.
Artista, în vârstă de 52 de ani, și-a câștigat titlul regal, după ce a dovedit în instanță că este fiica fostului rege Albert a II-lea al Belgiei.Într-un interviu în 2005, Boël a afirmat public pentru prima dată că Albert al II- lea este tatăl ei.De atunci, se luptă ca tatăl ei să o recunoască drept fiică. Într-un final, amenzile de 5.000 de euro pe zi l-au determinat pe fostul rege să accepte testul de paternitate – iar testul a dovedit că mai are un copil.Avocatul artistei Delphine Boël spune că aceasta este încântată de reușită, însă nu e suficient.Marc Uyttendaele, avocatul artistei:"O victorie judiciară nu va înlocui niciodată dragostea unui tată, dar oferă un sentiment de dreptate. Mulți copii care au trecut prin încercări similare ar trebui să găsească putere de a le înfrunta".